Osei Kyei-Mensah-Bonsu

Osei Kyei Mensah Bonsu (nkan no nna wɔfrɛ no Lawrence Addae  na wɔwoo no  Kwakwar 3,1957) yɛ Ghana nkuropɔn ho nhyehyɛɛ na amambufo. Mprempren yi ɔyɛ Ghana mbrahyɛbagua no mu dodow no ara kandzifo na ɔsanso yɛ Ɔsomfo a wɔpaaw no dɛ ɔnhwɛ mbrahyɛbagua nsɛm do wɔ Ghana.

 Ɔbra Ahyɛse Na Nwomasua 
Wɔwoo Mensah Bonsu wɔ 3 Kwakwar 1957. Ofir Bremang-Afrancho, kurow bi a ɔwɔ Kumasi, Asante Mantɔw mu. Afe 1982 mu no, owiee Kwame Nkrumah Suapɔn a ɔhwɛ Nyansahu na Mfirdwuma do (Kwame Nkrumah University of Science and Technology - KNUST) no nyaa Bachelor of Science abodzin krataa wɔ Nkuropɔn Nhyehyɛɛ mu.

 Amanyɛsɛm Dwumadzi Ahorow 
Mensah Bonsu yɛ Ɔman Ho Dɔ Kuw Fofor no munyi. Odzii kan bɛyɛɛ mbrahyɛbagua no munyi wɔ Sanda 1997. Ɔdze n’akongua do fi dɛm aber no, egyina na mansin ananmu wɔ mbrahyɛbagua a ɔtɔ do ebien (2), ebiasa (3), anan (4), enum (5), esia (6) na esuon (7) a ɔwɔ Ghana Republic a ɔtɔ do anan no mu. Ɔyɛ Budget Tsitsir, Fie, na Edwumayɛ Boayikuw ahorow no guamtsenanyi. Ɔsanso yɛ Sikasɛm, Topae na Ahoɔdzen, Daa Ahyɛdze, na Boayikuw a wɔpaaw hɔn no munyi.

 Abatow 

 Afe 1996 Abatow 
Wodzii kan paaw Osei dɛ Mbrahyɛbaguanyi wɔ afe 1996 Ghana Amansan Abatow no mu wɔ Ɔman Ho Dɔ Kuw Fofor a ogyina Suame Mantamu a ɔwɔ Asantse Mantɔw mu wɔ Ghana no Tsikitsi do. Ɔtoo aba 47,455 wɔ abatow 64,394 a ɔfata a wɔtowee a ogyina hɔ ma 57.40% tsiaa Paul Yeboah a ɔyɛ NDC kuwba a ɔtoow aba 10,828, Azong Alhassan a ɔyɛ PNC kuwba a ɔtoow aba 3,219 na Habiba Atta a ɔyɛ CPP kuwba a ɔtoow aba 2,892.

 Afe 2004 Abatow 
Wɔpaaw Osei dɛ Mbrahyɛbaguanyi wɔ Suame mansin a ɔwɔ Asante Mantɔw mu wɔ Ghana wɔ afe 2004 Ghana amansan Abatow no mu.[10][11] Odzii nkonyim wɔ New Patriotic Party no tsikitsi do.[10][11] Na ne mansin no yɛ mbrahyɛbagua nkongua 36 a ɔwɔ nkongua 39 a New Patriotic Party dzii nkonyim wɔ dɛm abatow no mu maa Asante Mantɔw no fa.[12] Ɔman Ho Dɔ Kuw Fofor no nyaa dodow no ara a ne nyinaa yɛ mbrahyɛbagua nkongua 128 wɔ nkongua 230 mu.[13] Wɔdze abatow 48,500 paaw no wɔ abatow 59,039 a odzi mu nyinaa mu.[10][11] Na iyi nye abatow a ɔfata a wɔtowee nyinaa mu 82.1% yɛ pɛr.[10][11] Wɔpaaw no dɛ Agonno Sampson Young a ɔyɛ Ɔman Nhyiamu no mu, Paul Richard Kofi Yeboah a ɔyɛ Ɔman Demokrasi Nhyiamu no mu nye Frederick Antwi a ɔwɔ Nhyiamu no mu Nyimpa Kuw no mu.[10][11] Iyinom nyaa abatow 934, 8,448 nye 1,157 wɔ abatow a ɔfata a wɔtowee nyinaa mu.[10][11] Iyinom nye 1.6%, 14.3% ne 2% yɛ pɛr wɔ abatow a ɔfata a wɔtowee nyinaa mu.

 Afe 2008 Abatow 
 Afe 2008 mu no, odzii nkonyim wɔ amansan abatow no mu wɔ New Patriotic Party no tsikitsi do maa ɔmansin kurow no ara.[14][15] Na ne mansin no yɛ mbrahyɛbagua nkongua 34 a ɔwɔ nkongua 39 a New Patriotic Party dzii nkonyim wɔ dɛm abatow no mu maa Asante Mantam no fa.[16] Ɔman Ho Dɔ Kuw Fofor no nyaa nyimpa kakraabi a hɔn dodow yɛ mbrahyɛbagua nkongua 109 wɔ nkongua 230 mu.[17] Wɔdze abatow 45,235 paaw no wɔ abatow 57,765 a odzi mu nyinaa mu.[14][15] Iyi nye abatow a ɔfata a wɔtowee nyinaa mu 78.31% yɛ pɛr.[14][15] Wɔpaaw no dɛ David Osei Manu a ofi Ɔman Demokrasi Mbrahyɛbagua no mu, Ameyaw Aboagye Peter a ofi Demokrasi Nyimpa Kuw no mu nye Frederick Antwi-Nsiah a ofi Nhyiamu Nyimpa Kuw no mu.[14][15] Iyinom nyaa abatow 9,742, 2,409 nye 379 wɔ abatow a ɔfata a wɔtowee nyinaa mu.[14][15] Iyinom nye 37.59%, 5.43% nye 1.28% yɛ pɛr wɔ abatow a wɔtowee nyinaa mu. 
 Afe 2012 Abatow 
Afe 2012 mu no, odzii nkonyim wɔ amansan abatoe no mu wɔ New Patriotic Party no tsikitsi do maa ɔmansin kurow no ara.[18][19] Wɔdze abatow 60,829 paaw no wɔ abatow 76,852 a odzi mu nyinaa mu.[18] Na iyi nye abatow a ɔfata a wɔtowee nyinaa mu 79.15% yɛ pɛr.[18][19] Wɔpaaw no wɔ Alidu Baba Dambasea a ofi Ɔman Demokrasi Nhyiamu no mu, Solomon Nkrumah Appia Kubi a ofi Nkɔdo Nyimpa Kuw no mu, Adam Mohammed a ofi Nyimpa Ɔman Nhyiamu no mu, Frederick Antwi-Nsiah a ofi Nhyiamu Nyimpa Kuw no mu, Mavis Afriyie a ɔfiri Demokrasi Nnipa Kuw no mu, Abena Nyarko a ofi Ɔman Demokrasi Kuw no mu, Osei-Bempah Hayford nye Paul Richard Kofi Yeboah a hɔn beenu nyinaa yɛ hɔn a wɔpɛ dɛ wɔdze hɔnho.[18][19] Iyinom nyaa abatow 10,589, 434, 376, 220, 71, 194, 3,752 ne 387 wɔ abatow a ɔfata a wɔtowee nyinaa mu.[18][19] Iyinom nye 13.78%, 0.56%, 0.49%, 0.29%, 0.09%, 0.25%, 4.88% nye 0.50% yɛpɛ wɔ abatow a wɔtowee nyinaa mu.[18][19] Ber a nna n’apam no wɔ ɔsɔretsia mu no ɔyɛɛ Ghana mbrahyɛbagua no mu nyimpa kakraabi kandzifo fi afe 2013 kesi 2017.

 Afe 2020 Abatow 
Ɔsanee sii akan wɔ afe 2020 Ghana amansan abatow no mu dɛ mbrahyɛbagua mu ɔkandzifo ama New Patriotic Party.

Hon. Osei Kyei Mensah Bonsu nye afofor baanan sii akan a Dodoovi Francis a ofi National Democratic Congress , Convention People’s Party Sulemana Mohammed, All People Congress, Mohammed Mubarak na Independent kandzifo no ka ho.

Abatow no ewiei no, Mbrahyɛbagua no muni a oridzi tum wɔ Suame, Hon. Osei Kyei Mensah Bonsu dzii nkonyim bio maa New Patriotic Party NPP no dze abatow 57,095 gyina hɔ ma 73.07% , National Democratic Congress NDC kandzifo Dodoovi Francis boaboaa abatow 9,312 ano a ogyina hɔ ma abatow a ɔfata nyinaa mu 11.92%. Ber a Convention People's Party Sulemana Mohammed dzi dwuma dze abatow 299 a ɔkyerɛ dɛ ɔboaboaa ano 0.38% wɔ abatow a ɔfata nyinaa mu. All People Congress nso nyaa abatow 213 a ɔyɛ 0.27% wɔ abatow a wɔtowee nyinaa mu. Ewiei koraa no, Independent kandzifo George Prempeh nso dzii dza ɔto do ebien a ɔdze abatow 11,217 a ɔyɛ 14.26%.

 Esusudze Ahorow a Wɔdze to Dzin a Wɔahyɛ Ho Nyansa 
Ansaana woriwie mbrahyɛagua no Job 600 dan no, Mensah Bonsu kaa to gua dɛ wɔmfa Job 600 dan tsitsir no dzin fofor mma. Osusu dɛ wɔmfa Ghana mbrahyɛbagua a ɔtɔ do anan no kasafo a odzi kan, Ɔtsɛmbuafo D. F. Annan, dzin nto ɔdan no do mfa nnyi mboa a ɔdze maa wɔ mbrahyɛbagua nsɛm na demokrase nkɔdo mu wɔ Ghana no enuonyam. Ɔsan susu dɛ wɔmfa Peter Ala Adjetey a odzii Ɔtsɛmbuafo Annan adze no dzin nto adan fofor ebien a wosii wɔ Job 600 tsitsir no ekyir no kor do. Ɔsɔritsia a wɔdze baa dɛm dzin a wɔdze too ho nsɛm yi do no, Convention People’s Party no mufo na wodzii enyim, a nna wɔgye dzi dɛ, Job 600 dzin a wɔbɔtow no bɛpepa ntoboa a Ɔsagyefo Dr. Kwame Nkrumah dze maa no efi Ghana abakɔsɛm mu.

 N'abrabɔ 
Mensah Bonsu awar na ɔwɔ mba awɔtwe. Mensah Bonsu yɛ Kristonyi a ɔsom wɔ Assemblies of God Asɔr mu.
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 2013–2017

 ƆBRA AHYƐSE NA NWOMASUA 

Kwesida, Kwakwar 3, 1957 mu na wɔwoo Osei Kyei-Mensah Bonsu. Ofi Bremang-Afrancho, kurow a ɔwɔ Kumasi, Asante Mantɔw mu. Afe 1982 mu no, owiee Suapɔn wɔ Kwame Nkrumah University of Science and Technology a nna okitsa Bachelor of Science degree wɔ Urban Planning mu. Ɔyɛ Nkɔdo Nhyehyɛɛ/Adansifo/Dodow Nhwehwɛmufo (Development Planner/Architect/Quantity Surveyor).

MBOADZE